b'\n_START_ARTICLE_\nN. Scott Momaday\n_START_PARAGRAPH_\nNavarre Scott Momaday (s. 27. helmikuuta 1934 Lawton, Oklahoma) on yhdysvaltalainen kirjailija. H\xc3\xa4n on kirjoittanut runokokoelmia, n\xc3\xa4ytelmi\xc3\xa4, kaunokirjallisuutta ja tietokirjallisuutta._NEWLINE_N. Scott Momaday on is\xc3\xa4ns\xc3\xa4 puolelta kiowa-intiaani. Is\xc3\xa4 Al Momaday oli taiteilija, \xc3\xa4idist\xc3\xa4 tuli lastenkirjailija. H\xc3\xa4n muutti vuoden vanhana perheens\xc3\xa4 kanssa kiowien luota navajo-reservaattiin New Mexicoon ja Arizonaan. Ennen 17 vuoden ik\xc3\xa4\xc3\xa4 h\xc3\xa4n oli ehtinyt asua my\xc3\xb6s apache- ja pueblo-reservaateissa._NEWLINE_N. Scott Momaday suoritti englantilaisen kirjallisuuden tohtorin tutkinnon Stanfordin yliopistossa 1963. H\xc3\xa4net palkittiin kaunokirjallisuuden Pulitzer-palkinnolla vuonna 1969 teoksestaan House Made of Dawn._NEWLINE_Vuonna 2007 h\xc3\xa4nelle my\xc3\xb6nnettiin National Medal of Arts.'